PAGE  

	[image: image1.png]ROMANIA




Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	5 martie 2013

	Nr.
	26/59


AVIZ

asupra proiectului de Lege privind aprobarea Ordonanței de urgență a Guvernului nr.77/2012 pentru modificarea și completarea Ordonanței de urgență a Guvernului nr.34/2006 privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii

În conformitate cu prevederile art.95 și 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, pentru dezbatere şi avizare, în procedură de urgență, prin adresa nr. PL.x 35 din 18 februarie 2013, cu proiectul de Lege privind aprobarea Ordonanței de urgență a Guvernului nr.77/2012 pentru modificarea și completarea Ordonanței de urgență a Guvernului nr.34/2006 privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de lege mai sus menţionat în şedinţa din 5 martie 2013.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, cu amendamente admise prevăzute în anexa la prezentul aviz. 

  
  
PREŞEDINTE
    


SECRETAR

   
   MARIN ALMĂJANU
  

CIOLACU ION-MARCEL
Întocmit,

Expert , Nicoleta Toma
Anexa nr.1

Amendamente admise
	Nr.

Crt.
	Text Ordonanță de urgență
	Textul propus de Comisie 

(autorul amendamentului)
	Motivarea 

	1. 
	
6. La articolul 8, după litera b) se introduce o nouă literă, lit. b1), cu următorul cuprins:

b1) orice regie autonomă sau companie naţională/societate comercială cu capital integral ori majoritar deţinut de o autoritate contractantă, astfel cum este definită la lit. a), sau de către un alt organism de drept public;
	
1. La articolul 8 litera b1) - se abrogă
Autori: Ciolacu Ioan Marcel, Bucura-Oprescu Simona - Grupul parlamentar al PSD, Marin Almăjanu - Grupul parlamentar al PNL și Ion Marocico - Grupul parlamentar al Minorităților Naționale

	Este necesară eliminarea prevederilor întrucât încadrarea anumitor regii autonome/companii naționale/societăți comerciale care își desfășoară activitatea pe o piață concurențială în categoria autorităților contractante conduce implicit la aplicarea procedurilor de atribuire reglementate de O.U.G. nr. 34/2006. Astfel, există riscul ca prin aplicarea prevederilor O.U.G. nr. 34/2006 activitatea curentă a entității să fie blocată. 

Este necesară consultarea MECMA și MFP.


	2. 
	
Art.15. (11) - Prevederile prezentei ordonanţe de urgenţă nu se aplică pentru serviciile de cercetare şi descărcare de sarcini arheologice pentru patrimoniul arheologic şi siturile arheologice. Lucrările vor fi realizate de către Muzeul Naţional de Istorie a României şi de celelalte instituţii muzeale legal abilitate.
(O.u.G nr.34/2006 cu modificările și completările ulterioare)
	
2. La articolul 15 alineatul (11) - se abrogă
Autori: Ciolacu Ioan Marcel, Bucura-Oprescu Simona - Grupul parlamentar al PSD, Marin Almăjanu - Grupul parlamentar al PNL și Ion Marocico - Grupul parlamentar al Minorităților Naționale


	Alin. (11) al art. 15 a fost introdus în Legea nr.278/2010 care completează art.I din O.U.G. nr.76/2010 - ca amendament depus în cadrul procedurii parlamentare.

Este necesară abrogarea acestui alineat întrucât o astfel de dispoziție nu poate fi susţinută având în vedere faptul că această excepție nu este prevăzută de legislația comunitară în domeniul achizițiilor pubilce (directivele 2004/18/CE și 2004/17/CE). Astfel, exceptarea de la respectarea legislaţiei achiziţiilor publice ar putea conduce la iniţierea procedurii de infringement de către Comisia Europeană.


	3. 
	
________________________
	
3. După articolul 16 se introduce un nou articol, art.161, cu următorul cuprins:


Art. 161. – Regiile autonome sau companiile naţionale/societățile comerciale care nu se încadrează în prevederile art. 8 sau art. 9, dar al căror capital integral ori majoritar este deţinut de stat sau de un organism al statului, atunci când atribuie contractele de furnizare/prestare de servicii/execuție de lucrări a căror valoare estimată depășește pragul prevăzut la art. 19, trebuie să elaboreze norme procedurale interne care să  asigure respectarea principiilor nediscriminării și egalității de tratament, transparenței, proproționalității și recunoașterii reciproce.

Autori: Ciolacu Ioan Marcel, Bucura-Oprescu Simona - Grupul parlamentar al PSD, Marin Almăjanu - Grupul parlamentar al PNL și Ion Marocico - Grupul parlamentar al Minorităților Naționale


	Având în vedere necesitatea eliminării prevederilor literei b1) a art.8 din OUG nr.34/2006 concomitent cu conștientizarea faptului că, deși nu le sunt aplicabile prevederile ordonanței de urgență, atunci când atribuie contracte de furnizare/prestare/execuție regiile autonome sau companiile naţionale/societățile comerciale care nu se încadrează în prevederile art. 8 sau art. 9, dar al căror capital integral ori majoritar este deţinut de stat sau de un organism al statului, trebuie să respecte principiile prevăzute de Tratatul CE.


	4. 
	
Art.19. - Autoritatea contractantă achiziţionează direct produse, servicii sau lucrări, în măsura în care valoarea achiziţiei, estimată conform prevederilor secţiunii a 2-a a prezentului capitol, nu depăşeşte echivalentul în lei a 15.000 euro pentru fiecare achiziţie de produse, servicii ori lucrări. Achiziţia se realizează pe bază de document justificativ.
(O.u.G nr.34/2006 cu modificările și completările ulterioare)


	
4. Articolul 19 se modifică și va avea următorul cuprins: 


Art. 19. - Autoritatea contractantă achiziţionează direct produse, servicii sau lucrări, în măsura în care valoarea achiziţiei, estimată conform prevederilor secţiunii a 2-a a prezentului capitol, nu depăşeşte echivalentul în lei a 30.000 euro pentru fiecare achiziţie de produse ori servicii, respectiv a 100.000 euro pentru fiecare achiziţie de lucrări. Achiziţia se realizează pe bază de document justificativ.
Autori: Ciolacu Ioan Marcel, Bucura-Oprescu Simona - Grupul parlamentar al PSD, Marin Almăjanu - Grupul parlamentar al PNL și Ion Marocico - Grupul parlamentar al Minorităților Naționale


	Este necesară creșterea pragului pragului pentru achiziția directă de la echivalentul în lei a 15.000 euro, fără TVA, la echivalentul în lei a 30.000 euro pentru produse și servicii, respectiv a 100.000 euro pentru lucrări, fără TVA, pentru flexibilizarea procesului de atribuire a contractelor de achiziție publică și pentru creșterea gradului scăzut de absorbție a fondurilor europene. 

În contraponderarea acestei creşteri, în vederea transparentizării acestor achiziții, există obligația notificării în SEAP, de către autoritățile contractante, a achizițiilor directe care depășesc echivalentul în lei a 5.000 euro, fără TVA.


	5. 
	
26. După alineatul (2) al articolul 79 se introduce un nou alineat, alin.(3), cu următorul cuprins:


(3) Reprezintă abateri grave de la prevederile legislative în sensul art. 209 alin. (1) lit. c) următoarele:

a)cazul în care operatorul economic nu a transmis solicitarea de clarificare în timp util, punând astfel autoritatea contractantă în imposibilitate de a respecta termenul prevăzut la alin. (1), şi prin răspunsul la solicitarea de clarificare se modifică informaţiile deja publicate, se afectează modul de elaborare a ofertelor şi devine necesară publicarea unei erate;

b)cazul în care autoritatea contractantă constată din oficiu că sunt necesare clarificări cu privire la documentaţia de atribuire şi prin clarificarea adusă se modifică informaţiile deja publicate, se afectează modul de elaborare a ofertelor şi devine necesară publicarea unei erate

	
5. La punctul 26, litera b) a alineatului (3) al articolului 79, se modifică și va avea următorul cuprins:

Nemodificat


Nemodificat


b) cazul în care autoritatea contractantă constată din oficiu că sunt necesare clarificări cu privire la documentaţia de atribuire, fiind pusă în imposibilitate de a respecta termenul prevăzut la alin. (1),  şi prin clarificarea adusă se modifică informaţiile deja publicate, se afectează modul de elaborare a ofertelor şi devine necesară publicarea unei erate.
Autori: Ciolacu Ioan Marcel, Bucura-Oprescu Simona - Grupul parlamentar al PSD, Marin Almăjanu - Grupul parlamentar al PNL și Ion Marocico - Grupul parlamentar al Minorităților Naționale


	Este necesară modificarea pentru claritatea textului și evitarea ambiguității.

	6. 
	
36. La articolul 150, litera d) se modifică și va avea următorul cuprins:

 
d) autoritatea contractantă atribuie fiecare contract ofertantului care a prezentat cea mai bună ofertă, pe baza criteriului de atribuire precizat în documentaţia de atribuire, în temeiul căruia a fost încheiat acordul-cadru.
	
6. La punctul 36, litera d) a articolului 150 se modifică și va avea următorul cuprins:

d) autoritatea contractantă atribuie fiecare contract ofertantului care a prezentat cea mai bună ofertă, pe baza criteriului de atribuire precizat în documentaţia de atribuire.

Autori: Ciolacu Ioan Marcel, Bucura-Oprescu Simona - Grupul parlamentar al PSD, Marin Almăjanu - Grupul parlamentar al PNL și Ion Marocico - Grupul parlamentar al Minorităților Naționale


	Este necesară corelarea cu prevederile art. 32 alin. (3) din Directiva 2004/18/CE.

	7. 
	
43. După alineatul (3) al articolul 200 se introduce un nou alineat, alin.(4), cu următorul cuprins:

(4) Prelungirea perioadei de evaluare se aduce la cunoştinţa operatorilor economici implicaţi, în termen de maximum două zile de la expirarea termenului prevăzut la alin. (1).
	
7. Alineatul (4) al articolului 200 - se aborgă.

Autor: Bucura-Oprescu Simona - Grupul parlamentar al PSD

	Nu se justifică informarea operatorilor economici asupra perioadei de evaluare, ofertele acestora fiind valabile pe o perioadă mult mai mare decât perioada prevăzută de lege pentru evaluarea ofertelor (în general 90 de zile de la data limită de depunere a ofertelor).



	8. 
	
44. Alineatul (11) al articolului 202 se modifică și va avea următorul cuprins:


(11) O ofertă prezintă un preţ aparent neobişnuit de scăzut în raport cu ceea ce urmează a fi furnizat, executat sau prestat, atunci când preţul ofertat, fără TVA, reprezintă mai puţin de 70% din valoarea estimată a contractului respectiv ori, în cazul în care în procedura de atribuire sunt cel puţin 5 oferte care nu sunt considerate inacceptabile şi/sau neconforme, atunci când preţul ofertat reprezintă mai puţin de 85% din media aritmetică a ofertelor calculată fără a se avea în vedere propunerea financiară cea mai mică şi propunerea financiară cea mai mare.
	
8. Alineatul (11) al articolului 202 se modifică și va avea următorul cuprins:


(11) O ofertă prezintă un preţ aparent neobişnuit de scăzut în raport cu ceea ce urmează a fi furnizat, executat sau prestat, atunci când preţul ofertat, fără TVA, reprezintă mai puţin de 70% din valoarea estimată a contractului respectiv ori, în cazul în care în procedura de atribuire sunt cel puţin 5 oferte care nu se încadrează în prevederile art.36 alin.(1), lit.a)-e), e1) și alin.2 din Hotărârea Guvernului nr.925/2006, cu modificările și completările ulterioare, atunci când preţul ofertat reprezintă mai puţin de 85% din media aritmetică a ofertelor calculată fără a se avea în vedere propunerea financiară cea mai mică şi propunerea financiară cea mai mare.
Autor: Bucura-Oprescu Simona - Grupul parlamentar al PSD

	Oferta care, în urma  verificării, se dovedește că are un preț neobișnuit de scăzut în raport cu ceea ce urmeză a fi furnizat, prestat sau executat, se încadrează în prevederile art.36 alin.(1) lit.f) din H.G. nr.925/2006, actualizată și este inacceptabilă.

	9. 
	
76. Articolul 294 se modifică și va avea următorul cuprins:


Art. 294 - (1) Contravenţia prevăzută la art. 293 lit. l1) se sancţionează cu amendă de la 2.000 lei la 5.000 lei.

(2) Contravenţiile prevăzute la art. 293 lit. e1), f), n), u) şi v) se sancţionează cu amendă de la 20.000 lei la 40.000 lei.

(3) Contravenţiile prevăzute la art. 293 lit. a), c), k), m1), q), s), t) şi w) se sancţionează cu amendă de la 40.000 lei la 80.000 lei.

(4) Contravenţiile prevăzute la art. 293 lit. b), d), e), g), h), i), j), j1), l), m), o) p) şi r) se sancţionează cu amendă de la 80.000 lei la 100.000 lei.

(5) Amenzile pentru săvârşirea contravenţiilor de la art. 293 pot fi aplicate atât persoanelor fizice, cât şi persoanelor juridice.

(6) Contravenientul persoană fizică şi/sau juridică poate achita în termen de cel mult 48 de ore de la data încheierii procesului-verbal ori, după caz, de la data comunicării acestuia jumătate din minimul amenzilor prevăzute la art. 294 alin. (1) - (4).

2/2001(7) Prin derogare de la prevederile art. 8 alin. (4) din Ordonanţa Guvernului nr.  privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, sumele provenite din amenzile prevăzute la art. 294 alin. (1)-(4) aplicate persoanelor fizice se fac integral venit la bugetul de stat.

	
9. Articolul 294 se modifică și va avea următorul cuprins:


Nemodificat

(2) Contravenţiile prevăzute la art. 293 lit. f), n), u) şi v) se sancţionează cu amendă de la 20.000 lei la 40.000 lei.

(3) Contravenţiile prevăzute la art. 293 lit. c), k), m1), q), s), t) şi w) se sancţionează cu amendă de la 40.000 lei la 80.000 lei.

(4) Contravenţiile prevăzute la art. 293 lit. a) se sancţionează cu amendă de la 50.000 lei la 100.000 lei.

(5) Contravenţiile prevăzute la art. 293 lit. e1) se sancţionează cu amendă de la 20.000 lei la 100.000 lei.

(6) Contravenţiile prevăzute la art. 293 lit. b), d), e), g), h), i), j), j1), l), m), o) p) şi r) se sancţionează cu amendă de la 80.000 lei la 100.000 lei.

(7) Amenzile pentru săvârşirea contravenţiilor de la art. 293 pot fi aplicate atât persoanelor fizice, cât şi persoanelor juridice.

(8) Contravenientul persoană fizică şi/sau juridică poate achita în termen de cel mult 48 de ore de la data încheierii procesului-verbal ori, după caz, de la data comunicării acestuia jumătate din minimul amenzilor prevăzute la art. 294 alin. (1) - (6).

2/2001(9) Prin derogare de la prevederile art. 8 alin. (4) din Ordonanţa Guvernului nr.  privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, sumele provenite din amenzile prevăzute la art. 294 alin. (1)-(6) aplicate persoanelor fizice se fac integral venit la bugetul de stat.

(10) Pentru contractele a căror valoare estimată este mai mică decât pragurile valorice prevăzute la art. 55 alin. (2), amenda prevăzută ca sancțiune pentru săvârșirea contracvențiilor prevăzute la art. 293 reprezintă 50% din sumele prevăzute la alin. (2), alin. (3), alin. (5) și alin. (6). Prevederile alin. (4) rămân aplicabile.

(11) În cazul contractelor finanțate din fonduri europene și/sau din fonduri publice naționale aferente acestora, cu excepția achizițiilor derulate de beneficiarii Programului Național de Dezvoltare Rurală 2007-2013, prevederile art. 294 se aplică doar contravențiilor care nu constituie abatere potrivit anexelor la O.U.G. nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor naționale aferente acestora.


(12) În cazul prevăzut la alin. (11), constatările A.N.R.M.A.P., urmare a acțiunii de supraveghere a modului de atribuire a contractului de achiziție publică, sunt transmise, spre valorificare, autorităților cu competențe în gestionarea fondurilor europene.
Autori: Ciolacu Ioan Marcel, Bucura-Oprescu Simona - Grupul parlamentar al PSD, Marin Almăjanu - Grupul parlamentar al PNL și Ion Marocico - Grupul parlamentar al Minorităților Naționale



	Se impune majorarea cuantumului amenzii contravenționale pentru situația în care autoritatea contractantă divizează contractul de achiziție publică, în condițiile în care pragurile pentru achiziția directă vor crește.

Este nevoie de o plajă mai mare între amenda minimă și cea maximă pentru a se putea cuantifica pericolul social funcție de situatia de fapt (transmiterea anunțului de atribuire cu intârziere mică versus întârzieri mari, versus netransmiterea anunțului de atribuire).
Este necesară diminuarea cuantumului amenzilor aplicate pentru săvârșirea unor contravenții aferente contractelor de achiziție publică a căror valori estimate sunt situate sub pragurile europene prevăzute pentru aplicarea procedurilor reglementate de Directivele 2004/17/CE și 2004/18/CE, astfel încât să se păstreze o proporție echitabilă între valoarea contractului și valoarea amenzii și să fie respectat principiul proporționalității.

Este necesară eliminarea dublei sancțiuni pentru aceeași faptă, respectiv amenda aplicată de ANRMAP și corecția financiară stabilită prin O.U.G. nr. 66/2011.



Întocmit, 
Expert , Nicoleta Toma

